Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 74/14/5508	Ružomberok, 20.8.2014
EEČ : 2-42-118-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
obvinení  XXXXX, XXXXX, a poškodený XXXXX, konateľ spoločnosti XXXXX uzavreli  dňa 15.08.2014 zmier, v rámci ktorého  obvinení  vyhlásili, že spáchali skutok, za ktorý sú stíhaní a toto vyhlásenie vykonali slobodne, vážne a určito, obvinení po vzájomnej dohode s poškodeným uhradili  poškodenému  škodu vo  výške 57,- eur, zároveň obvinení zložili na účet  Okresnej prokuratúry XXXXX  peňažnú sumu na všeobecne prospešné účely každý vo výške 30,- eur, v zmysle uzatvoreného zmieru bol určený adresát uvedenej sumy Trojlístok, Centrum sociálnych služieb so sídlom Riadok 8, 03401 XXXXX, IČO: 00647802, s  tým, že z každej uvedenej sumy bude 15,- eur  poukázaných na peňažnú pomoc obetiam trestnej činnosti, 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-100/OO-RK-2014.
v presne nezistenom čase okolo 22.20 h dňa 11.02.2014 XXXXX zobral dlaždicu zo zámkovej dlažby pri novostavbe Informačného cesta na ulici Pod hradom v obci XXXXX, okres XXXXX, ktorou  odbil  petlicu s visiacim  zámkom  na uzamknutých dverách  novostavby,  následne vošiel dnu spolu s XXXXX,  odkiaľ  odcudzili  1 ks predlžovací kábel  oranžovej farby na čiernom navíjacom kotúči o dĺžke 30 m, 1 ks predlžovací kábel bielej farby o dĺžke 9,5 m a 1 ks rádio zn. Bravo čiernej farby, čím spôsobili spoločnosti XXXXX, škodu odcudzením vo výške 57,11 eur a poškodením vo výške  4 eur, 

Odôvodnenie: 
Poverený príslušník Obvodného oddelenia  v Liptovskej Osade uznesením pod sp. zn. ČVS: ORP - 100/OO - RK - 2014 zo dňa 12.02.2014 podľa § 199 ods. 1 Trestného poriadku začal trestné stíhanie a následne uznesením pod sp. zn. ČVS: ORP - 100/OO - RK - 2014 zo dňa 12.02.2014 podľa § 206 ods. 1 Trestného poriadku vzniesol obvinenie XXXXX a XXXXX pre skutok, že 

XXXXX, nar. 17.03. 1995 v presne nezistenom čase asi o 22.20 h  dňa 11.02.2014  zobral dlaždicu zo zámkovej dlažby pri novostavbe Informačného cesta na ul. Pod hradom v obci XXXXX, ktorou  odbil  petlicu s visiacim  zámkom  na uzamknutých dverách  novostavby,  následne vošiel dnu spolu s XXXXX, nar. XXXXX, odkiaľ  odcudzili  1 ks predlžovací kábel  oranžovej farby na čiernom  navíjacom kotúči o dĺžke 30 m, 1 ks predlžovací kábel bielej farby o dĺžke 9,5 m a 1 ks rádio zn. Bravo čiernej farby, čím spôsobili  XXXXX, škodu odcudzením vo výške 57,11 eur a poškodením vo výške  4 eur. 

Po skončení skráteného vyšetrovania som preskúmaním k veci sa vzťahujúceho vyšetrovacieho spisu zistila, že skutok zo dňa 11.02.2014, pre ktorý je vedené trestné stíhanie, je preukázaný výpoveďami obvinených,  svedka - poškodeného XXXXX a ďalších svedkov, odbornými vyjadreniami k výške spôsobenej škody, znaleckým posudkom KEÚ PZ  Slovenská Ľupča, zápisnicou o ohliadke veci s príslušnou fotodokumentáciou, zápisnicou o vydaní vecí a príslušnými  listinnými dôkazmi. 

Dňa 12.08.2014 som pokynom č. k. 1 Pv 74/14/5508 - 36  odstúpila  trestnú vec na ďalšie konanie probačnému a mediačnému úradníkovi Okresného súdu XXXXX za účelom vykonania mediácie. 

	Dňa 19.08.2014 bola na tunajšiu okresnú prokuratúru doručená z Okresného súdu XXXXX správa z mediácie, ktorá bola úspešne zrealizovaná dňa   15.08.2014. Obvinení uhradili dňa 15.08.2014 počas mediácie po vzájomnej dohode s poškodeným XXXXX škodu vo  výške 57,- eur. 

Obvinení XXXXX, XXXXX, a poškodený XXXXX uzavreli  dňa 15.08.2014 zmier, v rámci ktorého  obvinení  vyhlásili, že spáchali skutok, za ktorý sú stíhaní a toto vyhlásenie vykonali slobodne, vážne a určito. Poškodený XXXXX vyhlásil, že súhlasí so zmierom a že nemá a ani v budúcnosti nebude mať v súvislosti s prečinom, ktorého sa dopustili obvinení, žiadne ďalšie nároky na odškodnenie. Obvinení po vzájomnej dohode s poškodeným uhradili  poškodenému  škodu vo  výške 57,- eur.

Zároveň obvinení zložili na účet  Okresnej prokuratúry XXXXX  peňažnú sumu na všeobecne prospešné účely každý vo výške 30,- eur. V zmysle uzatvoreného zmieru bol určený adresát uvedenej sumy Trojlístok, Centrum sociálnych služieb so sídlom Riadok 8, 03401 XXXXX, IČO: 00647802, číslo účtu XXXXX s  tým, že z uvedenej sumy bude 15,- eur  poukázaných na peňažnú pomoc obetiam trestnej činnosti. 

Podľa § 220 ods. 1 písm. a), b), c)  Trestného poriadku v konaní o prečine, na 
ktorý zákon ustanovuje trest odňatia slobody, ktorého horná hranica neprevyšuje  5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a) vyhlási, že spáchal skutok, za ktorý je stíhaný a nie sú odôvodnené pochybnosti o 
tom, že jeho vyhlásenie bolo vykonané slobodne, vážne  a určito, 
b) nahradil škodu, pokiaľ  bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom,
c) zloží na účet súdu a v prípravnom konaní na účet prokuratúry peňažnú sumu určenú 
konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 

Podľa § 212 ods. 2 písm. a) Trestného zákona kto si prisvojí cudziu vec tým, že sa jej zmocní a  čin spácha  vlámaním, potrestá sa odňatím slobody až na dva roky.  

Z vyšetrovacieho spisu vyplýva, že obvinení XXXXX a XXXXX nemajú záznam v registri trestov. V mieste trvalého bydliska sú hodnotení kladne. Obvinení a poškodení súhlasili s postupom podľa § 220 ods. 1 Trestného poriadku. 

	Vzhľadom na povahu a závažnosť  spáchaného činu  a na osoby obvinených a ich osobné a majetkové pomery som dospela k záveru, že takýto spôsob rozhodnutia v  trestnej veci je opodstatnený a preto som zmier uzavretý medzi obvinenými XXXXX a XXXXX a poškodeným XXXXX schválila a trestné stíhanie obvinených zastavila podľa § 220 ods. 1 Trestného poriadku.  

Poučenie: 
Proti tomuto uzneseniu nie je prípustná sťažnosť (§ 215 ods. 6. Tr. por.).

JUDr. Mária Štupáková
prokurátorka